
						OPĆINSKOM SUDU U LJUBUŠKOM

                         Na temelju čl. 45. st. 2. t. h) i  čl. 241. st. 1. ZKP-a F BiH, podižem 

                                                         O P  T  U  Ž  N  I  C  U
Protiv: 

S. M. rođen … godine u M. 

Da   je: 

[bookmark: _Hlk231543907]Dana 10.08.2025. godine oko 20,27 sati u Ulici …, Lj., upravljao motornim vozilom marke Volkswagen tip Golf plus, reg. oznaka … krećući magistralnom cestom M6 iz smjera Čapljine u smjeru Ljubuškog, postupio suprotno odredbi čl. 40. st. 1 Zakona o sigurnosti prometa na cestama u ŽZH („Narodne novine ŽZH“ br. 17/14, 17/15 i 10/17) upravljajući vozilom u neposrednoj blizini benzinske crpke Hifa u jednom trenutku prešao van svoje kolničke trake u lijevu kolničku traku, olako držeći da će i na taj način vožnju uspješno obaviti u čemu nije uspio, jer se u tom trenutku iz suprotnog smjera kretalo motorno vozilo marke Volkswagen tip Golf VI reg. oznaka … kojim je upravljao G. S. gdje je u lijevoj kolničkoj traci došlo do udara prednjeg lijevog dijela vozila  Volkswagen tip Golf plus, reg. oznaka … u prednji lijevi dio vozila Volkswagen tip Golf VI reg. oznaka …, posljedicom kojeg udara je vozač vozila Golf VI reg. oznaka …  oštećeni G. S. kao vozač zadobio tešku tjelesnu ozljedu u obliku prijeloma lijeve natkoljenične (bedrene) kosti, dok je M. S. u predmetnoj prometnoj nezgodi kao suvozač u istom vozilu zadobila laku tjelesnu ozljedu o obliku nagnječenja čeonog dijela glave, istegnuće paravertebralnih mišića vrata, nagnječenje desne podlaktice, nagnječenje desne natkoljenice, nagnječenje desne potkoljenice, dok kod  mldb. L.S. nema vanjskih znakova traume, i nisu utvrđene tjelesne ozlijede.

Dakle, sudjelujući u prometu na cestama nije se pridržavao prometnih propisa i time tako iz nehaja ugrozio javni promet, da je doveo u opasnost život ljudi, posljedicom čega je jedna osoba zadobila teške tjelesne ozljede, 
 
Čime da je počinio kazneno djelo Teško kazneno djelo protiv sigurnosti javnog prometa iz čl. 336 st. 3 KZ FBiH u vezi sa kaznenim djelom Ugrožavanje javnog prometa iz čl. 332 st. 3 u vezi sa st. 1 KZ F BiH.

